เรื่องร้องเรียน: ร้านลำน้ำเพื่อชีวิตยังคงเปิดลำโพงและส่งเสียงดังเช่นเดิม สร้างความเดือดร้อนและละเมิดสิทธิการพักอาศัยโดยสงบแก่ประชาชนบริเวณปากซอยฉลองกรุง25และ27ที่ โดยเสียงเบสจากลำโพงยังคงทะลุหน้าต่าง ห้องปรับอากาศและที่อุดหู เหตุใดทางร้านสามารถลงทุนปรับปรุงร้านและติดเครื่องปรับอากาศได้ แต่ไม่สามารถลงทุนป้องกันเสียงที่แสดงดนตรีซึ่งละเมิดสิทธิของผู้อื่นได้
การดำเนินการของเจ้าหน้าที่: กรุงเทพมหานคร โดยสำนักงานเขตลาดกระบัง ได้ตรวจเรื่องร้องเรียนดังดล่าวแล้ว ได้แนะนำให้ผู้ประกอบการปฏิบัติตามกฎหมาย และจัดหามาตรการป้องกันเสียงดัง ลดระดับเสียงดังลง เพื่อป้องกันการก่อเหตุเดือดร้อนรำคาญ
ความเห็นของผู้แจ้ง: ทางเจ้าหน้าที่เขตให้ความร่วมมือดีมากๆ ครับ ปกติ ร้องไปทาง สน หรือ 191 จะไม่มีการตักเตือนทางร้านเลย// หลังเจ้าหน้าที่เขตเข้าตักเตือน ช่วงแรกๆ ร้านจะหันลำโพงไปทางอื่น แต่พอผ่านไปสักพักก็หันลำโพงกลับเข้ามาภายในซอยใหม่ เข้าใจว่าหันออกซอยฉลองกรุง27ก็มีหอพักเยอะและเสียงกระทบไปถึงซอย29ซึ่งมีหอพัก ร้านจึงเลือกที่จะหันลำโพงมาในซอย25 โดยคิดเอาเองว่าน่าจะมีผลกระทบน้อยที่สุด// ซึ่งผม ลูกบ้าน และคนที่ต้องตื่นเช้า แก้ปัญหากันด้วย ear plugกับปิดหน้าต่างทุกบาน แต่ร้านกลับเพิ่มเสียงเบส ซึ่งมีความถี่ต่ำและทะลุทะลวงทุกวัสดุ // ร้านไม่คำนึงนึงชุมชนโดยรอบเลย ไม่คิดถึงเด็กเล็ก เด็กโต และคนทำงานที่ต้องรีบนอนและต้องตื่นแต่เช้า //
พื้นที่: แขวงลำปลาทิว เขตลาดกระบัง กรุงเทพมหานคร